Íslendingar og erlendir ferðamenn rukkaðir fyrir að skoða Kerið Nú kostar 350 íslenskar krónur að skoða Kerið , sem eru tvær evrur eða þrír Bandaríkjadollarar . Óskar segir það sama ganga yfir Íslendinga og erlenda ferðamenn hvað gjaldið varðar . „ Það er alveg fráleitt að gera sérstakan mun á útlendingum og Íslendingum , og okkur dettur ekki í hug að taka þátt í slíku , “ segir Óskar Magnússon , stjórnarformaður Kerfélagsins , en félagið hefur ákveðið að rukka fyrir aðgang að Kerinu í Grímsnesinu . Nú kostar 350 íslenskar krónur að skoða Kerið , sem eru tvær evrur eða þrír Bandaríkjadollarar . Óskar segir það sama ganga yfir Íslendinga og erlenda ferðamenn hvað gjaldið varðar . Landeigendur takmörkuðu rútuumferð árið 2008 og viðraði þá Óskar þá hugmynd að taka gjald af þeim sem skoða náttúruperluna svo það væri hægt að mæta ágangi ferðamanna á landsvæðið . Það mæltist heldur illa fyrir . Ríkisstjórnin sagðist þá ætla að finna leið til þess að leysa málið en Óskar og félagar gáfust upp á biðinni . „ Þá var því lofað að það yrði brugðist hratt við , en það vita allir hver lausnin var ; hún var gistináttagjaldið sem er einhver alvitlausasti skattur sem uppi hefur verið , “ segir Óskar . Hann segir að það hafi því verið fullreynt að finna allsherjarlausn á vandanum . Sjálfur telur Óskar að það þurfi að leysa vandamálið í smærri einingum , líkt og þeir reyna nú . Gjaldið verður innheimt á staðnum . Við Kerið verður starfsmaður á fullum launum í sérstöku skýli . Óskar segist vonast til þess að önnur lausn verði fundin á málinu , enda sé aðferðin bæði dýr og gamaldags , eins og hann orðar það sjálfur . Hann segir umframfé fara í uppbyggingu á svæðinu . En sitt sýnist hverjum um Það að einkaaðilar takmarki aðgang landsmanna að náttúruperlum . Óskar segir að hver og einn þurfi að svara því hvort honum finnist þetta í lagi , en ef aðgengið verður ekki takmarkað , þarf að loka svæðinu að mati Óskars . „ Spurningin er í raun einföld ; viljum við gott aðgengi fyrir ferðamenn , eða loka svæðinu ? “